internet vaartha 200 Views
కింగ్‌స్టన్‌ : రెండవ టెస్టులో సెంచరీ చేయాలని టార్గెట్‌ ఏమి పెట్టుకోలేదని టీమిండియా ఆటగాడు అజింక్యా రహానే పేర్కొన్నాడు. కాగా రెండవ టెస్టు తొలి ఇన్నింగ్స్‌లో సెంచరీ చేసిన అనంతరం మాట్లాడుతూ తొలి టెస్టు తరువాత పెవిలియన్‌ చేరడంతో తీవ్ర అసంతృప్తికి గురయ్యానని, అప్పుడే ఇలా జరుగకుండా చూసుకోవాలని భావించానని వివరించాడు. అందుకే భారీ షాట్లపై దృష్టి పెట్టకుండా పుట్‌ వర్క్‌ మెరుగు పర్చుకోవడంపై దృష్టి పెట్టానని వెల్లడించాడు.
విండీస్‌ కెప్టెన్‌ జాసన్‌ హోల్డర్‌ బాగా బౌలింగ్‌ చేశాడని రహానే కితాబు ఇచ్చాడు. దీంతో సాహా ఔటయ్యాడని, అనంతరం లోయర్‌ ఆర్డర్‌తో కలిసి వీలైనన్ని ఎక్కువ పరుగులు చేయాలని భావించానని రహానే పేర్కొన్నాడు. తొలి టెస్టులో కోహ్లీకి జతగా  అశ్విన్‌ సెంచరీతో భారీ స్కోరు చేసే క్రమంలో భాగంగా రెండవ టెస్టులో రాహుల్‌ చేసిన భారీ స్కోరుకి రహానే చేసిన సెంచరీ దోహదపడింది.
దీంతో టీమిండియా రెండవ టెస్టు తొలి ఇన్నింగ్స్‌లోనే 300పై చిలుకు పరుగుల ఆధిక్యాన్ని స్కోరు బోర్డు మీద ఉంచగలిగింది.